  Майя Бывальцева Удмуртилэн делегациез Сочиын Егитъёслэн но студентъёслэн дунневыл фестивалязы куинетӥ ужан нуналзэ йылпумъяз. Со сярысь ивортэ элькунысь физкультурая, спортъя но егитъёсын ужанъя министерстволэн пресс-службаез. Делегацилэн ёзчиосыз со нуналэ «Формула-1» автодромлэн трассаяз «Матч ТВ» телеканалэн радъям ӵошатсконъёсы пыриськизы. Удмуртиысь Юрий Николаев 4 иськеме бызьылонын куинетӥ инты басьтӥз. Twitterбамаз сое ӟечкылаз Удмуртилэн тӧроез Александр Бречалов. Со сяна, фестивальлэн валтӥсь медиа-центраз делегатъёс Россиысь кунсьӧр ужъёсъя министрен Сергей Лавровен но КПРФ-лэн азьветлӥсеныз Геннадий Зюгановен пумиськизы. «Гражданская платформа развития» площадкаын ляб тазалыко нылпиос понна «Я Есть!» фондэз кылдытӥсьёсын, артистъёсын Ксения Алфёроваен но Егор Бероевен кенешон ортчиз. Удмуртиысь студентъёс озьы ик пумиськизы гожъясен Сергей Лукьяненкоен, крезьгурасен Игорь Бутманэн но кинорежиссёрен Владимир Меньшовен. Тегъёс: Спорт Ижкар Сочи егитъёс Удмуртия АлександрБречалов  